《义娼吟》
宋代·姚勉

燕子楼中一搦春，十年红袖消香尘。
尚书墓上白杨拱，晓灯犹香孤眠人。
楚楼佳丽清梅似，识得词中秦学士。
玉盂一笑不藤阴，便学断肠河满子。
燕楼寂寞楚楼空，郑家云英千古同。
崔徽心事照秋月，玉京旧恨啼春风。
人生交态分贵贱，况是死生情分变。
域蔹未绿拜无人，千里素车那复见。

作者简介：姚勉（1216～1262），乳名二郎，学名冲，因避讳改名勉，字述之、成一，号蜚卿、飞卿，古天德乡（今江西宜丰县新庄镇）灵源村人。宋嘉定9年（1216）生，初生时，曾被弃之山野雪地，故其成年后自号“雪坡”以志不忘。